Dezvoltare economico-socială, prognoze și analize
Nr. 13.186/20.12.2023
RAPORT
privind aprobarea Documentației tehnico-economice (faza - SF), a Indicatorilor tehnico-economici actualizați și a Devizului general actualizat pentru obiectivul de investiții: ,,Realizare varianta de ocolire a orașului Deta”, aprobat pentru finanțare prin Programul național de investiții ”Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului.
Având în vedere faptul că la data de 06.09.2021, în cadrul Monitorului Oficial cu numărul 849, a fost publicată Ordonanța de Urgență nr. 95/2021 pentru aprobarea Programului Național de Investiții „Anghel Saligny”;
Văzând Normele metodologice de aplicare a Ordonanței de Urgență a Guvernului nr.  95/2021, publicate în Monitorul Oficial numărul 910 la data de 22.09.2021;
Luând în considerare lista sinteză publicată pe site-ul Ministerul Dezvoltării, Lucrărilor Publice si Administrației, în care Orașul Deta face parte din obiectivele finanțate prin program;
Analizând observațiile din data de 11.12.2023, efectuate la documentele din cadrul aplicației „Anghel Saligny”, din care rezultă necesitatea utilizării formularului de hotărâre din cadrul aplicației menționate.
Propunem Consiliului Local al Orașului Deta, adoptarea unei Hotărâri aprobarea Documentației tehnico-economice (faza - SF), a Indicatorilor tehnico-economici actualizați și a Devizului general actualizat pentru obiectivul de investiții: ,,Realizare varianta de ocolire a orașului Deta”, aprobat pentru finanțare prin Programul național de investiții ”Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului.

